CELEX: 62018TN0414
Language: lt
Date: 2018-07-05 00:00:00
Title: Byla T-414/18: 2018 m. liepos 5 d. pareikštas ieškinys byloje Hypo Vorarlberg Bank / BPV

27.8.2018   
            
            
               LT
            
            
               Europos Sąjungos oficialusis leidinys
            
            
               C 301/42
            
         
      2018 m. liepos 5 d. pareikštas ieškinys byloje Hypo Vorarlberg Bank / BPV
      
      (Byla T-414/18)
      (2018/C 301/57)
      Proceso kalba: vokiečių
      
         Šalys
      
      
         Ieškovė: Hypo Vorarlberg Bank AG (Brėgencas, Austrija), atstovaujama advokato G. Eisenberger
      
         Atsakovė: Bendra pertvarkymo valdyba (BPV)
      
         Reikalavimai
      
      Ieškovė Bendrojo Teismo prašo:
      
                  —
               
               
                  Panaikinti 2018 m. balandžio 12 d. Bendros pertvarkymo valdybos plenariniame posėdyje priimtą sprendimą apskaičiuoti ex ante įnašus į Bendrą pertvarkymo fondą 2018 m. (SRB/ES/SRF/2018/03) („Decision of the Single Resolution Board of 12 April 2018 on the calculation of the 2018 ex ante contributions to the Single Resolution Fund (SRB/ES/SRF/2018/03)“), įskaitant jo priedą, kiek jis susijęs su ieškovei nustatytu įnašo dydžiu; ir
               
            
                  —
               
               
                  Priteisti iš Bendros pertvarkymo valdybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama savo ieškinį ieškovė remiasi šiais motyvais.
      
                  1.
               
               
                  Esminių procedūrų reikalavimų pažeidimas, kadangi pranešimas apie ginčijamą sprendimą buvo neišsamus;
               
            
                  2.
               
               
                  Esminių procedūrų reikalavimų pažeidimas, kadangi ginčijamas sprendimas nebuvo pakankamai pagrįstas;
               
            
                  3.
               
               
                  Esminių procedūrų reikalavimų pažeidimas, kadangi nebuvo surengta apklausa ir pažeista teisė būti išklausytam;
               
            
                  4.
               
               
                  Komisijos deleguotojo reglamento (ES) 2015/63 (1), kaip ginčijamo sprendimo pagrindo, pažeidimas.
                  Ketvirtajame pagrinde ieškovė teigia, kad Komisijos deleguotojo reglamento (ES) 2015/63 4–7 ir 9 straipsniais bei I priedu, kuriais grindžiamas ginčijamas sprendimas, nustatoma neskaidri įnašų apskaičiavimo sistemą ir taip pažeidžiami Europos Sąjungos pagrindinių teisių chartijos (toliau – Chartija) 16, 17 ir 47 straipsniai bei jos 20 ir 21 straipsniai, o taip pat proporcingumo ir teisinio saugumo principai.
               
            
         (1)  2014 m. spalio 21 d. Komisijos deleguotasis reglamentas (ES) 2015/63, kuriuo papildomos Europos Parlamento ir Tarybos direktyvos 2014/59/ES nuostatos dėl ex ante įnašų, skirtų pertvarkymo finansavimo struktūroms (OL L 11, 2015 1 17, p. 44; klaidų ištaisymas OL L 182, 2017 7 13, p. 55).